જામનગરના લાખોટા તળાવની પાળ પર આવેલા રઘુવીર એપાર્ટમેન્ટના ચોથા માળે રહેતા અને વર્ષાેથી જામનગરના જુદા જુદા સોનીઓ પાસેથી તેમના દાગીના રાજકોટ પોલિસી કરવા માટે લઈ જવા-આવવાનું આંગડિયા તરીકેનું કામ કરતા મહેશભાઈ ગોવિંદભાઈ વજાણી (ઉ.વ.પ૬) ગઈકાલે પોતાના નિત્યક્રમ મુજબ જામનગરના વેપારીઓના સોના-ચાંદીના દાગીના રાજકોટ પહોંચાડવા માટે ગયા હતા. તેઓની સાથે તેમના સંબંધી વિભાપરવાળા અજય સોની પોતાની મોટર લઈને રાજકોટ આવ્યા હતા. આ ઉપરાંત મહેશભાઈ સાથે રમેશભાઈ ભૂવા નામના વ્યક્તિ પણ આવ્યા હતા.